**ДЪРЖАВЕН ВЕСТНИК**

**НА РЕПУБЛИКА ГЪРЦИЯ**

28 юни 2020г. РАЗДЕЛ Б брой 2602

**Член първи**

1. Всички пътуващи към Гърция, независимо от своята националност, попълват електронната форма PLF (Passenger Locator Form) на електронен адрес <https://travel.gov.gr> с данните за контакт в Гърция. По-специално, пътниците, влизащи в страната с въздушен транспорт попълват електронната форма PLF (Passenger Locator Form) поне 48 (четиридесет и осем) часа преди отпътуването си.

Пътниците, които влизат в страната чрез сухопътните и морските граници, освен другите си, според случая, задължения, попълват електронната форма PLF в периода от 48 (четиридесет и осем) до 72 (седемдесет и два) часа преди пристигането си в Гърция.

1. Лицата, които влизат в страната, независимо по какъв начин и независимо от коя държава (включително и от държавите-членки на ЕС) са задължени да покажат хартиено или електронно копие на формуляра от пар. 1 пред Генералния секретариат за гражданска защита и Националната организация за общественото здраве, на които е възложено изпълнението на медицинския контрол.

В случай, че не се предвижда нещо друго, при пристигането си (лицата) подлежат на медицинска лабораторна проба на случаен принцип, основан на санитарно-хигиенен алгоритъм, с превантивна цел, за защита на общественото здраве от разпространението на коронавируса COVID-19 на територията на Р Гърция.

1. Лицата, които са били подложени на медицинската лабораторна проба на случаен принцип от пар.2, подлежат на домашна изолация до излизането на резултата от пробата. Ако лицата нямат жилище в Гърция, са задължени да останат за споменатия времеви период на мястото на временното си пребиваване като напр. жилище на роднини и приятели или хотел, освен в случаите, в които престоят им в Гърция е за по-малък времеви срок, като тогава домашната изолация важи за този времеви период. Всички необходими данни за прилагането на настоящото се предоставят на компетентните власти и контролни органи по прилагане на спешните мерки за преодоляване на разпространението на коронавирус COVID-19, според чл. 23 на Декрет А‘ 76 от 14.03.2020г., ратифициран с чл. 3 на Закон 4682/2020 (А‘ 76), като се спазва при всички случаи законодателството за защита на личните данни.
2. Лицата по пар.2 са подложени на временна изолация (карантина) в дома или на подходящо място за временно пребиваване, **което ще бъде посочено от компетентните власти,** за срок от 14 (четиринадесет) дни в случай на установяване на положителен резултат за COVID-19.
3. На лицата, които нарушават мярката на настоящото решение и без да се засягат предвидените наказателни санкции, се налага за всяко нарушение административна глоба от 5 000 (пет хиляди) евро чрез обоснован наказателен акт, съставен от компетентната служба по смисъла на ал. (а) на пар.1 на чл. 23 от Декрета от 14.03.2020 г., ратифициран с чл. 3 на закон 4682/2020 (А’76).
4. Във всички случаи лицата, засегнати в настоящото решение са задължени по време на престоя си в страната да спазват извънредните мерки за ограничаване на разпространението на коронавирус COVID-19.
5. Разпоредбите на настоящото решение важат за лицата, влизащи в страната в периода от 1 юли 2020 г. до 31 август 2020г.

Извадка от Държавен вестник бр. 2601/27.06.2020 за условията за спазване на разстояние в частните бизнеси, държавните служби и други обществени места на територията на страната, с цел ограничаване на разпространението на COVID-19

**Чл. 6**

Мерки за защита в частни пътнически МПС

1. За лични пътнически МПС до 7 места се разрешава превозът на трима (3) пътници + водач.
2. За лични пътнически МПС до 8 или 9 места се разрешава превозът на пет (5) пътници + водач.
3. Разпоредбите на т. 1 и т. 2 важат и за МПС с двойна кабина и МПС тип „Ван“, които се движат съгласно разпоредбите на министерско решение 61512/2900/11.12.2002.
4. В горепосочените случаи се разрешава по изключение и превозването на по-голям брой пътници, но само когато в МПС пътуват родители с непълнолетните им деца, като удостоверяването на това се извършва чрез представянето на официален документ.
5. За всяко нарушаване на разпоредбите на чл.6 компетентните власти налагат глоби в размер на сто и петдесет (150) евро както на водача на МПС, така и на пътниците.